इस सारे घटना क्रम को समझने के बाद जब यूआईडीएआई से संपर्क किया गया तो उसने इस मामले को गंभीर माना और स्वीकार किया कि यह देश की सुरक्षा के लिए एक खतरा है. यूआईडीएआई के चंडीगढ़ सेंटर के एडिशनल डायरेक्टर जनरल संजय जिंदल ने कहा कि पंजाब में मेरे अलावा और डायरेक्टर जनरल के अलावा किसी के पास भी लॉग इन आईडी और पासवर्ड नहीं है. अगर किसी के पास है तो यह अवैध है. उन्होंने कहा कि वो इस मामले को जल्द से बेंगलुरु स्थित यूआईडीएआई के टेक्निकल टीम के पास ले जाएंगे.